ร้าน เกี๊ยว เหลียว หนิง อยู่ในสีลม ตรอกสุดท้ายก่อนถึง ถ.นราธิวาสฯ ครับ เลยจากภัตตารเชียงกรีล่าไปนิดนึง สามารถจอดรถได้หน้าร้านครับ แต่ที่จอดค่อนข้างจำกัด

อาหารที่นี่จะเป็น อาหารจีนแบบตงเป่ย หรือก็คือภาคตะวัออกเฉียงเหนือของจีนครับ ซึ่งอากาศจะหนาวมาก ดังนั้นอาหารแบบนี้จะเน้น แป้ง และใช้น้ำมันเยอะครับ

กุ้งผัดพริกเกลือ: เมนูเด่นของที่นี่เลยครับ กุ้งขนาดใหญ่กว่ากุ้งแห้งเล็กน้อย ทอดมากรุบกรอบ ทานได้ทั้งเปลือก เหมาะทานกับเบียร์มากๆครับ

มันเส้น: มันฝรั่งมีความกรุบกรอบคล้ายๆแก่นตะวัน แปลกดีครับ

ยำแมงกระพรุน: รสเปรี้ยวมากครับ

ขาหมูเย็น: ขาหมูรสเข้มข้นดีครับ เสียดายนิดนึงตรงที่แช่เย็นจนมีเกล็ดน้ำแข็งครับ

เกี๊ยวนึ่ง, เกี๊ยวเนื้อ: แป้งจะค่อนข้างหนาครับ มีน้ำซุปด้านในคล้ายๆเสี่ยวหลงเปา

เคาหยก: ทานกับหมั่นโถวก็เข้ากันดีครับ

ปลากระพงเปรี้ยวหวาน: ทอดได้กรอบดีมากครับ

เนื้อกระทะร้อน, เต้าหู้กระทะร้อน ควันขโมงดีมากครับ เนื้อนุ่มดีแต่เค็มไปหน่อย

ข้าวผัดหยางโจว: ผัดได้ทั่วดีครับ รสออกมันเป็นหลัก

บะหมี่เสฉวน: เส้นที่นี่เป็น ลาเหมี่ยน รสออกเค็มจัดครับ

โรตี: ไว้ทานเป็นของหวานปิดท้ายครับ

ราคา: ราวๆ 500-550 บาทต่อคน

สรุป 3 ดาว

ปล. เจ๊พนักงานเสิร์ฟเป็นคนจีนแผ่นดินใหญ่ พูดไทยชัดมาก และแอบฮา